CELEX: 32018D0824
Language: sl
Date: 2018-06-04 00:00:00
Title: Izvedbeni sklep Komisije (EU) 2018/824 z dne 4. junija 2018 o zaključku protidampinškega postopka v zvezi z uvozom fero-silicija s poreklom iz Egipta in Ukrajine

5.6.2018   
            
            
               SL
            
            
               Uradni list Evropske unije
            
            
               L 139/25
            
         IZVEDBENI SKLEP KOMISIJE (EU) 2018/824
   z dne 4. junija 2018
   o zaključku protidampinškega postopka v zvezi z uvozom fero-silicija s poreklom iz Egipta in Ukrajine
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba) in zlasti člena 9(1) Uredbe,
   ob upoštevanju naslednjega:
   A.   ZAČETEK
   
   
               (1)
            
            
               Evropska komisija (v nadaljnjem besedilu: Komisija) je 2. avgusta 2017 začela protidampinško preiskavo v zvezi z uvozom fero-silicija s poreklom iz Egipta in Ukrajine v Unijo in je obvestilo o začetku postopka objavila v Uradnem listu Evropske unije (2).
            
         
               (2)
            
            
               Preiskava se je začela na podlagi pritožbe, ki jo je vložil Euroalliages (v nadaljnjem besedilu: pritožnik“) v imenu štirih proizvajalcev Unije, in sicer Ferropem, Ferroatlántica SL, OFZ ter Huta Laziska SA, ki predstavljajo več kot 90 % celotne proizvodnje fero-silicija v Uniji. Pritožba je vsebovala dokaze prima facie o škodljivem dampingu, ki so zadostovali za začetek preiskave.
            
         
               (3)
            
            
               Komisija je o začetku preiskave obvestila pritožnika, vse znane proizvajalce izvoznike v Egiptu in Ukrajini, vse znane uvoznike in uporabnike ter druge znane zainteresirane strani, kakor tudi predstavnike Egipta in Ukrajine. Zainteresirane strani so imele možnost, da predstavijo svoja stališča v pisni obliki in zahtevajo zaslišanje v roku iz obvestila o začetku.
            
         
               (4)
            
            
               Preveritveni obiski so bili izvedeni med decembrom 2017 in februarjem 2018 v prostorih štirih proizvajalcev Unije, sodelujočih proizvajalcev izvoznikov v Egiptu in Ukrajini ter enega sodelujočega povezanega uvoznika v Uniji.
            
         B.   UMIK PRITOŽBE IN ZAKLJUČEK POSTOPKA
   
   
               (5)
            
            
               Pritožnik je po elektronski pošti dne 27. februarja 2018 obvestil Komisijo o umiku pritožbe.
            
         
               (6)
            
            
               V skladu s členom 9(1) osnovne uredbe se postopek lahko zaključi, če se pritožba umakne, razen če takšen zaključek ne bi bil v interesu Unije.
            
         
               (7)
            
            
               V preiskavi ni bilo ugotovljeno, da bi bil tak zaključek v nasprotju z interesom Unije. Komisija je zato menila, da bi bilo sedanjo preiskavo treba zaključiti.
            
         
               (8)
            
            
               Zainteresirane strani so bile o tem ustrezno obveščene in so imele možnost predložiti svoje pripombe. Vendar pa Komisija ni prejela pripomb, ki bi kazale, da takšen zaključek ne bi bil v interesu Unije.
            
         
               (9)
            
            
               Komisija zato presoja, da je treba brez uvedbe ukrepov zaključiti protidampinški postopek v zvezi z uvozom fero-silicija, tj. fero-zlitine, ki vsebuje več kot 20 mas. %, vendar največ 96 mas. % silicija, ter 4 mas. % ali več železa, s poreklom iz Egipta ali Ukrajine.
            
         
               (10)
            
            
               Ta sklep je v skladu z mnenjem odbora, ustanovljenega s členom 15(1) osnovne uredbe –
            
         SPREJELA NASLEDNJI SKLEP:
   Člen 1
   Protidampinški postopek v zvezi z uvozom fero-silicija, tj. fero-zlitine, ki vsebuje več kot 20 mas. %, vendar največ 96 mas. % silicija, ter 4 mas. % ali več železa, s poreklom iz Egipta ali Ukrajine, ki se trenutno uvršča pod oznake KN 7202 21 00, 7202 29 10 in 7202 29 90, se zaključi.
   Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 4. junija 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 30.6.2016, str. 21.
   
      (2)  UL C 251, 2.8.2017, str. 5.